छात्र बोले, ड्राइवर बसें नहीं रोकते, गांव में ही हो जाती दोपहर
पाडलागांवमें कैथल-खनौरी पंजाब रोड पर छात्र जाम लगाकर बैठ गए। बैग सहित सड़क पर बैठे छात्र तो किताब खोलकर पढ़ने भी लग गए। जाम में हरियाणा पंजाब रोडवेज की बसों, प्राइवेट वाहनों निजी वाहनों में फंसे लोगों को काफी परेशानियों का सामना करना पड़ा। जाम लगने के करीब सवा घंटे बाद सदर थाना प्रभारी अमन पहुंचे। उन्होंने विद्यार्थियों को समझाकर जाम खोलने के लिए राजी किया।
बच्चों ने समस्याएं सुनाते हुए कहा- एसएचओ साहब, सुबह आकर बस स्टैंड पर खड़ा होते हैं। कैथल जाने वाली बसें यहां पर नहीं रुकती। उन्हें सड़क पर बसों के रुकने के इंतजार में ही दोपहर हो जाती है। फिर स्कूल, कॉलेज से आने का ही समय हो जाता है। जवाब में थाना प्रभारी अमन ने कहा कि वे यहां पर बसों को रुकवाने की व्यवस्था करेंगे। आश्वासन के बाद विद्यार्थी जाम खोलने के लिए राजी हुए। सुबह करीब सात बजे पाडला गांव के छात्र बस स्टैंड पहुंचना शुरू हुए। साढ़े सात बजे तक तीन बसें आई। इनमें से एक भी यहां पर नहीं रुकी। ऐसे में छात्रों में गुस्सा बढ़ गया। उन्होंने कैथल-खनौरी पंजाब मार्ग पर जाम लगा दिया। सभी छात्र सड़क पर बैग सहित बैठ गए। बस स्टैंड पर खड़ी सवारियों भी विद्यार्थियों के साथ लग गई। वे भी सड़क के बीच डट गए। दोनों तरफ वाहनों की लंबी लाइनें लग गई। कुछ चालकों ने तो गांवों के रास्ते से वाहनों से गंतव्य पर पहुंचे। एसएचओ के आश्वासन पर करीब डेढ़ घंटे के बाद जाम को खोला।
स्पेशलबस की करवाई जाए व्यवस्था: राहुल,संदीप, जयमल, मोहित, प्रदीप, आशीश, हेप्पी, प्रदीप ने बताया कि सुबह के समय गांव से करीब 200 छात्र रोजाना कैथल के लिए निकलते हैं। बसें पीछे से ही भरकर आती हैं। ऐसे में बसों में जगह नहीं मिलती। उन्होंने बस पास भी बनवाए हैं। इसके बावजूद भी बसों के रुकने से उन्हें परेशानी का सामना करना पड़ता है। उन्होंने रोडवेज विभाग से स्पेशल बसें चलाए जाने की मांग की।
{कहा, साढ़े सात बजे तक तीन बसें आई जिसमें से एक भी यहां पर नहीं रुकी
लड़कियों की बसें भी दो-दो दिन रहती मिस
छात्राओंंने बताया कि विभाग ने उनके लिए स्पेशल महिला बस चलाए हैं। जो एक दिन आती है। दो दिन मिस रहती है। ऐसे में उन्हें प्राइवेट वाहनों से शहर जाना पड़ता है। बसों का रुटीन लगातार होना चाहिए।
^पाडला गांव में छात्रों ने बसें रुकने के विरोध में जाम लगाया था। उन्हें समझाकर जाम खुलवाया था। बसें रुकने की बड़ी परेशानी है। रोडवेज विभाग से इस बारे में कहा जाएगा ताकि बच्चों को समस्या रहे। अमन,एसएचओ सदर थाना।
कैथल| बसेंरूकने के विरोध में पाडला गांव में जाम लगाते हुए विद्यार्थी और विद्यार्थियों से बातचीत करते पुलिस कर्मचारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva